હજુ ગત વર્ષ સુધી અમેરિકાના ન્યૂયોર્ક, વોશિંગ્ટન, નાયગરા ફોલ્સ, ઓરલેન્ડો, લાસ વેગાસ અને ગ્રાન્ડ કેન્યોન અમદાવાદી પ્રવાસીઓની ‘હોટ લિસ્ટ’માં સામેલ હતા. શહેરમાં આવેલી એક લીડિંગ ટ્રાવેલ એજેન્સીના મેનેજિંગ ડિરેક્ટર મનિશ શર્મા જણાવે છે કે ‘છેલ્લા ત્રણ વર્ષથી પ્રવાસીઓને અમેરિકા મોકલી અમે દર વર્ષે 80 કરોડ સુધીનો બિઝનેસ કરતા હતા. જોકે, આ વખતે અમે 20 કરોડ સુધી માંડ પહોંચી શક્યા છે. ગુજરાતીઓ પ્રવાસના શોખીન ગણાય છે કે પણ આ વખતે મોટાભાગના ગુજરાતીઓને ડર છે કે અમેરિકાના પ્રવાસ દરમિયાન ક્યાંક મુશ્કેલી પડી શકે એમ છે. અને એટલે જ, આમાના મોટાભાગના પોતાના સમર વેકેશન માટે કેનેડા અને યુરોપ પર પસંદગી ઉતારી રહ્યાં છે.’